Peter Lindbäck

Rolf Peter Lindbäck (s. 14. kesäkuuta 1955 Helsinki) on Ahvenanmaan valtionviraston nykyinen maaherra. Hän on koulutukseltaan varatuomari.

Peter Lindbäck opiskeli Helsingin yliopistossa, josta hän valmistui oikeustieteen kandidaatiksi 1981. Hän työskenteli vuodet 1984–1987 Ahvenanmaan tuomiokunnassa. Vuonna 1987 hänet nimitettiin Ahvenanmaan maakuntahallituksen vs. kansliapäälliköksi. 

Lindbäck nimitettiin Ahvenanmaan maaherraksi vuonna 1999. Hänen edeltäjänsä oli eläkkeelle jäänyt Henrik Gustafsson. Lindbäck myös edustaa Porvoon hiippakuntaa luterilaisen kirkon kirkolliskokouksessa. Vuonna 2015 Lindbäck nimitettiin jälleen Ahvenanmaan valtionviraston maaherran virkaan 31.3.2023 päättyväksi määräajaksi.

Lähteet 
 Sisäasiainministeriö ( Arkistoitu)
 Helsingin Sanomat (Sivua ei löydy)

Viitteet 

Aluehallintovirastojen ylijohtajat
Suomen evankelis-luterilaisen kirkon kirkolliskokousedustajat
Suomalaiset juristit
Ahvenanmaan maaherrat
Vuonna 1955 syntyneet
Elävät henkilöt